text: Fredericia-triatlet fik 4. plads i verdensserie
  03 juli 2016 kl. 06.47
  Den 25-årige triatlet Andreas Schilling fra Fredericia vandt lørdag en 4. plads i World Triathlon Series stævnet i Stockholm.
  Andreas Schilling kom ind som nummer fire i løbet Vattenfall World Triathlon i Stockholm. Kun 1 minut og 15 sekunder efter vinderen.
  Distrancen for triatlon-løbet i Stockholm er 1500 meters svømning, 37,6 kilometers cykling og 9,9 kilometers løb. Alle de tre distancer tilbagelagde Andreas Schilling på kun 1 time, 51 minutter og 47 sekunder. Netop disse distancer er Andres Schillings speciale og tilsammen kaldes de også "Den Olympiske Distrance".
  Og netop OL er også på Andres Schillings liste over konkurrencer, der skal gennemføres i 2016. Han er i forvejen danmarksmester i både 2014 og 2015.
  Til daglig holder Andreas Schilling til i Odense, hvor han træner med Tri Team SDU, men han kommer fra Fredericia, hvor han stadig stiller op for Fredericia Triathlon Team.
  Her et billede af Andreas Schilling fra hans egen instagram konto.
  
  